ราคาน้ำมันดิบปรับเพิ่มขึ้น หลังการปราบปรามคอร์รัปชั่นครั้งใหญ่ในซาอุฯ - FINNOMENA
ราคาน้ำมันดิบปรับเพิ่มราว 3.5% แตะระดับสูงสุดตั้งแต่เดือน ก.ค. 2558 จากปฏิบัติการปราบปรามคอรัปชั่นครั้งใหญ่ในประเทศซาอุดิอาระเบีย
7 พ.ย. 2560

ราคาน้ำมันดิบปรับเพิ่มราว 3.5% แตะระดับสูงสุดตั้งแต่เดือน ก.ค. 2558 จากปฏิบัติการปราบปรามคอรัปชั่นครั้งใหญ่ในประเทศซาอุดิอาระเบีย
นาย Khalid al-Falih รัฐมนตรีพลังงานของซาอุดิอาระเบียกล่าวแสดงความพึงพอใจต่อความร่วมมือในการปรับลดกำลังการผลิตน้ำมันดิบจาก 24 ประเทศ และต้องดำเนินการต่อไปเพื่อทำให้ปริมาณน้ำมันดิบคงคลังทั่วโลกปรับลดลง
ด้านรัฐมนตรีน้ำมันของประเทศไนจีเรียออกมาสนับสนุนการต่อระยะเวลาการปรับลดกำลังการผลิตน้ำมันดิบจนถึงสิ้นปี 2561 อย่างไรก็ตาม ไนจีเรียเป็นหนึ่งในประเทศที่ได้รับการยกเว้นสำหรับข้อตกลงลดกำลังการผลิตนี้
ทั้งนี้ Barclays ปรับเพิ่มคาดการณ์ราคาน้ำมันดิบเบรนท์สำหรับไตรมาสที่ 4 ปี 2560 ขึ้น 6 เหรียญสหรัฐฯ ต่อบาร์เรล มาอยู่ที่ 60 เหรียญสหรัฐฯ ต่อบาร์เรล และสำหรับปี 2561 เพิ่มขึ้น 3 เหรียญสหรัฐฯ ต่อบาร์เรล มาอยู่ที่ 55 เหรียญสหรัฐฯ ต่อบาร์เรล
ที่มา : https://www.ft.com/content/0c998692-c317-11e7-b2bb-322b2cb39656
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: